

**Еуразиялық экономикалық одақтың сыртқы экономикалық қызметінің Бірыңғай Тауар номенклатурасына және Еуразиялық экономикалық одақтың Бірыңғай кедендік тарифіне алюминий электр-лизерлерді футерлеу үшін табандық массаға қатысты өзгерістер енгізу туралы**

Еуразиялық экономикалық комиссия Алқасының 2019 жылғы 17 қыркүйектегі № 161 шешімі

      2014 жылғы 29 мамырдағы Еуразиялық экономикалық одақ туралы шарттың 42 және 45-баптарына сәйкес Еуразиялық экономикалық комиссия Алқасы **шешті:**

      1. Еуразиялық экономикалық одақтың сыртқы экономикалық қызметінің Бірыңғай тауар номенклатурасына және Еуразиялық экономикалық одақтың Бірыңғай кедендік тарифіне (Еуразиялық экономикалық комиссия Кеңесінің 2012 жылғы 16 шілдедегі № 54 шешіміне қосымша) мынадай өзгерістер енгізілсін:

      а) № 1 қосымшаға сәйкес Еуразиялық экономикалық одақтың сыртқы экономикалық қызметінің Бірыңғай тауар номенклатурасынан қосалқы позиция алып тасталсын;

      б) № 2 қосымшаға сәйкес Еуразиялық экономикалық одақтың сыртқы экономикалық қызметінің Бірыңғай тауар номенклатурасына қосалқы позициялар енгізілсін;

      в) № 3 қосымшаға сәйкес Еуразиялық экономикалық одақтың Бірыңғай кедендік тарифінің кедендік әкелу баждарының ставкалары белгіленсін;

      г) Еуразиялық экономикалық одақтың Бірыңғай кедендік тарифіне ескерту мынадай мазмұндағы 61С ескертумен толықтырылсын:

      "61С) Кедендік құнның 0 (нөл) %-ы мөлшеріндегі кедендік әкелу бажының ставкасы Еуразиялық экономикалық комиссия Алқасының 2019 жылғы 17 қыркүйектегі № 161 шешімі күшіне енген күннен бастап қоса алғанда 31.10.2020 жылға дейін қолданылады.".

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

|  |  |
| --- | --- |
|  | Еуразиялық экономикалық комиссия Алқасының 2019 жылғы 17 қыркүйектегі № 161 шешіміне № 1 ҚОСЫМША |

**Еуразиялық экономикалық одақтың сыртқы экономикалық қызметінің Бірыңғай тауар номенклатурасынан алып тасталатын КІШІ ҚОСАЛҚЫ ПОЗИЦИЯ**

|  |  |  |
| --- | --- | --- |
| **СЭҚ ТН** **коды** | **Позицияның атауы** | **Қосым.** **өлш. бірл.** |
| 3801 90 000 0 | – өзгелер | – |

|  |  |
| --- | --- |
|  | Еуразиялық экономикалық комиссия Алқасының 2019 жылғы 17 қыркүйектегі № 161 шешіміне № 2 ҚОСЫМША |

**Еуразиялық экономикалық одақтың сыртқы экономикалық қызметінің Бірыңғай тауар номенклатурасына қосылатын КІШІ ҚОСАЛҚЫ ПОЗИЦИЯЛАР**

|  |  |  |
| --- | --- | --- |
| **СЭҚ ТН** **коды** | **Позицияның атауы** | **Қосым.** **өлш. бірл.** |
| 3801 90 000 | – өзгелер: |  |
| 3801 90 000 1 | – – хинолинде ерімейтін заттардың салмақ үлесі 76 %-дан кем болмайтын сусымалы майлы материал түріндегі алюминий электр-лизерлерді футерлеу үшін табандық масса | – |
| 3801 90 000 9 | – – өзгелер | – |

|  |  |
| --- | --- |
|  | Еуразиялық экономикалық комиссия Алқасының 2019 жылғы 17 қыркүйектегі № 161 шешіміне № 3 ҚОСЫМША |

**Еуразиялық экономикалық одақтың Бірыңғай кедендік тарифі кедендік әкелу баждарының СТАВКАЛАРЫ**

|  |  |  |
| --- | --- | --- |
| **СЭҚ ТН коды** | **Позицияның атауы** | **Кедендік әкелу бажының ставкасы (кедендік құннан пайыздармен не еуромен, не АҚШ долларымен)** |
| 3801 90 000 1 | – – хинолинде ерімейтін заттардың салмақ үлесі 76 %-дан кем болмайтын сусымалы майлы материал түріндегі алюминий электр-лизерлерді футерлеу үшін табандық масса | 561С) |
| 3801 90 000 9 | – – өзгелер | 5 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК